b'\n_START_ARTICLE_\nAlifatska spojina\n_START_PARAGRAPH_\nAlifatske spojine, alifatski ogljikovodiki ali alifati (iz gr\xc5\xa1kega aleiphar \xe2\x80\x93 olje, mast) so organske spojine ogljika in vodika, ki ne vsebujejo aromatskih obro\xc4\x8dev. _NEWLINE_Alifatske spojine se po obliki molekule delijo na acikli\xc4\x8dne, ki imajo odprte verige (kot heksan), in cikli\xc4\x8dne, ki imajo obliko obro\xc4\x8da (kot cikloheksan). Verige ogljikovih atomov so lahko ravne ali razvejane._NEWLINE_Delijo se tudi po zna\xc4\x8dilnosti kemijskih vezi: spojine z izklju\xc4\x8dno enojnimi vezmi so nasi\xc4\x8dene, na primer alkani, spojine z najmanj eno dvojno ali trojno vezjo pa so nenesi\xc4\x8dene, na primer alkeni in alkini. Verige ogljikovih atomov so lahko ravne ali razvejane._NEWLINE_Alifatske spojine lahko poleg ogljika in vodika vsebujejo tudi druge elemente, na primer kisik, du\xc5\xa1ik, \xc5\xbeveplo in halogene. _NEWLINE_Najpreprostej\xc5\xa1i predstavnik alifatskih spojin je metan CH\xe2\x82\x84.'